	[bookmark: _GoBack]Europski parlament
2019-2024
	[image: EP logo RGB_Mute]



<Commission>{LIBE}Odbor za građanske slobode, pravosuđe i unutarnje poslove</Commission>

<RefProc>2023/2164</RefProc><RefTypeProc>(DEC)</RefTypeProc>
<Date>{24/01/2024}24.1.2024</Date>
<TitreType>MIŠLJENJE</TitreType>
<CommissionResp>Odbora za građanske slobode, pravosuđe i unutarnje poslove</CommissionResp>
<CommissionInt>upućeno Odboru za proračunski nadzor</CommissionInt>
<Titre>o razrješnici za izvršenje proračuna Agencije Europske unije za azil (do 19.1.2022. Europski potporni ured za azil) za financijsku godinu 2022.</Titre>
<DocRef>(2023/2164(DEC))</DocRef>
Izvjestitelj za mišljenje: <Depute>Tomáš Zdechovský</Depute>


PA_NonLeg

PRIJEDLOZI
Odbor za građanske slobode, pravosuđe i unutarnje poslove poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće prijedloge:
[bookmark: restart]1.	prima na znanje činjenicu da je Revizorski sud utvrdio da su transakcije na kojima se temelji godišnja računovodstvena dokumentacija Agencije Europske unije za azil (EUAA) za financijsku godinu 2022. zakonite i pravilne u svim značajnim aspektima;
2.	pozdravlja činjenicu da su riješena dva pitanja koja je Revizorski sud utvrdio u svojim opažanjima prethodnih godina: velik broj privremenih rukovoditelja i nedovoljno ažuriranje politike za upravljanje sukobima interesa i njihovo sprečavanje; napominje da će mjere povezane s opažanjima iz prethodnih godina o postupcima javne nabave, odnosno o unajmljenim prostorima na Lezbosu i u Rimu, biti zaključene 2023.; 
3.	pozdravlja napore koje je EUAA uložila u provedbu novog mandata koji je na snazi od siječnja 2022., unatoč nedovoljnom broju dodatnog osoblja; poziva Komisiju i države članice da omoguće dodatno osoblje i reklasifikaciju određenih radnih mjesta kako bi se osigurala pravilna provedba, posebno u pogledu službenika za temeljna prava, pričuve za azil te nadzornih i operativnih aktivnosti kako bi se postiglo da prava podnositelja zahtjeva za azil budu uvijek zajamčena te u skladu s mjerodavnim propisima;
4.	podsjeća na ulogu EUAA-e u pružanju potpore u obradi zahtjeva za međunarodnu zaštitu, kao i u osposobljavanju službenika odgovornih za obradu zahtjeva za azil; navodi da EUAA treba nastavi pružati potporu državama članicama i trećim zemljama u bavljenju zahtjevima za azil i migracije; poziva na to da se proračun usmjeri na daljnje zapošljavanje osoblja, ako je to potrebno za pružanje pomoći državama članicama, kako bi se osiguralo pošteno i pravedno razmatranje zahtjeva za azil radi međunarodne zaštite, posebno na zapošljavanje usmenih prevoditelja i psihologa radi pružanja pomoći podnositeljima zahtjeva koji pripadaju ugroženim skupinama;
5.	pozdravlja činjenicu da je gotovo 4 milijuna osoba dobilo privremenu zaštitu nakon što je Vijeće ovlastilo EUAA-u, zajedno s Agencijom za europsku graničnu i obalnu stražu (Frontex) i Agencijom Europske unije za suradnju tijela za izvršavanje zakonodavstva (Europol), da pruže operativnu potporu državama članicama koje zatraže pomoć u suočavanju s priljevom izbjeglica nakon ruske invazije na Ukrajinu; 
6.	podsjeća na preporuku tijela nadležnog za davanje razrješnice iz izvješća za 2020.; prima na znanje kontinuiranu potporu EUAA-e državama članicama u osiguravanju zaštitnog sustava prihvata za maloljetnike bez pratnje pružanjem osposobljavanja, operativne potpore, smjernica, alata i informativnih materijala kao što su letci i kratki filmovi namijenjeni maloljetnicima u prihvatu; podsjeća da su 2022. maloljetnici bez pratnje podnijeli 42 000 zahtjeva za azil u EU-u i na Islandu, u Lihtenštajnu, Norveškoj i Švicarskoj (zemlje EU+); nadalje, cijeni organizaciju tematskog sastanka u Sloveniji uz sudjelovanje 13 zemalja, na kojem su razni dionici mogli raspravljati o najboljim praksama u prihvatnim objektima za maloljetnike bez pratnje;
7.	sa zadovoljstvom primjećuje da je EUAA provela operativne planove u 14 država članica, čime je proširila svoje operacije na još šest zemalja EU-a te da je EUAA prvi put od svojega osnutka rasporedila osoblje u treću zemlju, Moldovu; nadalje, cijeni snažan angažman EUAA-e u vanjskoj dimenziji zajedničkog europskog sustava azila (CEAS), pri čemu je poduprla zemlje EU-a+ da rasele 2585 osoba u okviru pružanja potpore 13 misija odabira i trima pripremnim misijama prije odlaska; 
8.	prima na znanje pomoć EUAA-e partnerskim zemljama zapadnog Balkana pružanjem potpore u izgradnji institucijskih kapaciteta, osposobljavanjem i podučavanjem na radnom mjestu o temeljnim postupcima azila;
9.	prima na znanje opažanje Revizorskog suda da su sporazumi između EU-a i zemalja pridruženih Schengenu koji služe kao pravna osnova za izračun njihovih doprinosa proračunu EUAA-e nejasni i da omogućuju različita tumačenja, što dovodi do manjeg doprinosa zemalja pridruženih Schengenu; prima na znanje odgovor EUAA-e da je njezin pristup u skladu s pravnim odredbama; poziva Komisiju da ispita te sporazume; 
10.	podsjeća da OLAF trenutačno provodi istrage o navodima o povredama dužnosti i nepravilnostima povezanima s osobljem u višem rukovodstvu EUAA-e; zahtijeva da se optužbe za povredu dužnosti temeljito provjere i istraže; pozdravlja predanost EUAA-e punoj suradnji s OLAF-om; poziva EUAA-u da osigura potpunu i iskrenu suradnju s OLAF-om tijekom svih faza istrage te da redovito izvješćuje Europski parlament o napretku i ishodu istrage.

	Zastupnici nazočni na konačnom glasovanju

	Andrus Ansip, Hildegard Bentele, Maria da Graça Carvalho, Marisa Matias, Caroline Nagtegaal

PRILOG: SUBJEKTI ILI OSOBE
OD KOJIH JE IZVJESTITELJ PRIMIO INFORMACIJE
<FootprintIntro>Izvjestitelj je tijekom pripreme mišljenja primio informacije od sljedećih subjekata ili osoba:</FootprintIntro>
	Subjekt i/ili osoba

	European Union Agency for Asylum (“EUAA”)



Navedeni popis sastavljen je pod isključivom odgovornošću izvjestitelja.

